cyanic-selkie/wikianc huggingface dataset:
கொள்ளுமேடு
விளக்கம்
இந்த ஊர் முந்தை காலத்தில் முக்கியத்துவம் பெற்று இருந்துள்ளது. ஊரை சுற்றவட்டத்தில் பத்துக்கும் மேற்பட்ட ஊர்களில் கொள்ளுமேடு ஊரை சார்ந்தோரே விவசாயம், உள்ளிட்ட பிற தொழில்களை செய்து வந்துள்ளனர். ஆரம்பக்காலத்தில் மின்சாரம், வங்கி, பள்ளிக்கூடம் ஆகியன இங்கு தான் அமைய பெற்றன என்பது குறிப்பிடத்தக்கது. சுற்றியுள்ள அனைத்து ஊர்களுக்கும் இங்கிருந்தே மின்சாரம் வழங்கப்படுத்து.
மேற்கோள்கள்
பகுப்பு:கடலூர் மாவட்டத்திலுள்ள கிராமங்கள்
புலிக்கல் சென்றாயசுவாமி கோயில்
புலிக்கல் சென்றாயசுவாமி கோயில் தமிழ்நாட்டில் தர்மபுரி மாவட்டம், புலிக்கல் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
பகுப்பு:தர்மபுரி மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
நாஹரி
நாஹரி இராகம் கருநாடக இசையில் பயன்படும் இராகங்களில் ஒன்றாகும். இது 4 ஆவது மேளகர்த்தா இராகமாகிய, "வேத" என்றழைக்கப் படும் 4 ஆவது சக்கரத்தின் 4 ஆவது மேளமாகிய கரகரப்பிரியா இராகத்தின் ஜன்னிய இராகம் ஆகும்.
இந்த இராகத்தில் ஷட்ஜம், சதுஸ்ருதி ரிஷபம் (ரி2), சாதாரண காந்தாரம் (க2), சுத்த மத்திமம் (ம1), பஞ்சமம்,  சதுஸ்ருதி தைவதம் (த2) கைசிகி நிஷாதம்  (நி2) ஆகிய சுரங்கள் வருகின்றன.
பகுப்பு:கரகரப்பிரியாவின் ஜன்னிய இராகங்கள்
தாரிக் இப்னு சியாத்
தோற்றம்
தாரிக் இப்னு சியாதின் தோற்றம் (குடும்பம்) அல்லது தேசியம் பற்றிப் பெரும்பாலான நடுக்காலத்திய வரலாற்றாளர்கள் மிகக் குறைந்தளவு தகவல்களையே வழங்குகின்றனர் அல்லது அறவே வழங்குவதில்லை. இப்னு அப்துல் ஹக்கம், இப்னுல் அதீர், அத்தபரீ, இப்னு கல்தூன் போன்றோர் இவரது பிறப்புப் பற்றி எதுவுமே கூறுவதில்லை. அதனையே தற்கால ஆக்கங்களான இஸ்லாமியக் கலைக்களஞ்சியம், கேம்பிரிஜ் இஸ்லாமிய வரலாறு எனபனவும் பின்பற்றுகின்றன. இவரது காலத்திலிருந்து 400 - 500 ஆண்டுகளுக்குப் பின்னர் எழுதப்பட்ட ஆக்கங்கள் இவரது பின்னணி பற்றி வித்தியாசமான தரவுகளையே தருகின்றன. அவையாவன:
அரபு மற்றும் எசுப்பானிய வரலாற்றாசிரியர் பலரும் இவர் ஓர் அடிமையாக இருந்தார் என்பதை ஏற்றுக் கொள்கின்றனர். அதாவது, இப்ரீகியாவின் (வட ஆபிரிக்கா), அமீர் மூசா இப்னு நுசைர் இவருக்கு விடுதலையளித்துத் தனது படையில் தளபதியாகவும் நியமித்தார். எனினும், சில நூற்றாண்டுகள் கழித்து இவரது வழிவாறுகள் இவர் ஒருபோதும் மூசாவின் அடிமையாக இருக்கவில்லையெனக் கூறி அதனை நிராகரித்தனர்.
இவரைப் பற்றிய மிக முந்திய குறிப்பு இலத்தீன் மொழியில் பொ.கா. 754 இல் எழுதப்பட்ட மொசரப் வரலாற்றேட்டில் காணப்படுகிறது. அது எசுப்பானிய வெற்றி நிகழ்ந்த காலத்திலேயே எழுதப்பட்டதாயினும், இவரது பெயரை தாரிக் அபூசரா எனத் தவறாகக் குறிப்பிடுகிறது.
எப்படியாயினும், தாரிக்கின் பெயர் ஓர் இளம் அடிமைப் பெண்ணாகிய உம்மு ஹக்கீம் என்பவருடன் பொதுவாகத் தொடர்பு படுத்தப்படுகிறது. அப்பெண்ணும் இவருடன் எசுப்பானியாவை அடைந்தார் எனக் கூறப்படுகிறது; எனினும் அவர்களின் உறவின் தன்மை எதுவென்பதில் தெளிவில்லை.
வரலாறு
எசுப்பானியாவில் ரொடரிக்கு ஆட்சிக்கு வந்த பின்னர், அப்போதைய மரபின் படி ஜூலியன் தன் மகளை விசிகோத்திய அரசவையிற் கல்வி பெற அனுப்பி வைத்தான். அப்போது ரொடரிக்கு அவளைக் கற்பழித்தமையினால் வெஞ்சினமுற்ற ஜூலியன், விசிகோத்திய அரசை இல்லாதொழிக்க அரபியருடன் ஒப்பந்தம் செய்து கொண்டான் எனக் கூறப்படுகிறது. அப்போது அவன் எசுப்பானியப் பெருநிலப் பரப்பில் தனக்கிருந்த கோட்டைகள் மற்றும் தன் வசமிருந்த வணிகக் கப்பல்களைப் பயன்படுத்தி முஸ்லிம் படையை ஜிப்ரோல்டர் நீரிணையைத் தாண்டிச் சென்று எசுப்பானியப் பெருநிலப் பரப்பில் இறக்குவதற்கு (மூசா கைரவான் நகருக்குத் திரும்பிச் சென்றிருந்த வேளையில்) தாரிக்குடன் ஒப்பந்தம் செய்து கொண்டான். இவ்வொப்பந்தம் மூசாவினால் அங்கீகரிக்கப்பட்டது.
பொ.கா. 711 ஏப்ரல் 29 அளவில், அண்மையிலேயே இஸ்லாத்தைத் தழுவியோரைக் கொண்டிருந்த தாரிக்கின் படை ஜூலியனால் ஜிப்ரோல்டரில் இறக்கி விடப்பட்டது (ஜிப்ரோல்டர் எனும் பெயர் அரபு மொழியில் தாரிக்கின் மலை எனப் பொருள் படும் ஜபல் தாரிக் என்பதிலிருந்து தோன்றியதே).
தாரிக்கின் படை 7000 பேரைக் கொண்டிருந்ததுடன், மூசாவினால் மேலும் 5000 பேர் கொண்ட உதவிப்படை அனுப்பி வைக்கப்பட்டது. இவ்வச்சுறுத்தலை எதிர்கொள்வதற்காக ரொடரிக்கு 100,000 பேர் கொண்ட படையைத் திரட்டினான். இவ்வெண்ணிக்கை வித்தியாசப்படலாம். ரொடரிக்கின் படையிற் பெரும் பகுதி அவனாற் படுமோசமாகப் பதவியிறக்கப்பட்ட விட்டிசா என்பவனின் மகன்மாரின் தலைமையிலும் அவர்களுக்கு நம்பகமானோராலுமே வழிநடத்தப்பட்டது. அத்துடன் அவர்கள் மிக முக்கியமான வேளையிற் பின்வாங்கிச் செல்வதாக தாரிக்குடன் அந்தரங்கமாக ஒப்பந்தம் செய்திருந்தனர். இது நிகழந்த பின்னர், விசிகோத்திய அரசனான ரொடரிக்கு அவ்வாண்டு ஜூலை 19 ஆம் நாள் குவாடலேட்டு போரில் கொல்லப்பட்டதுடன், தாரிக் இப்னு சியாத் மிகப் பெரும் வெற்றியடைந்தார்.
ஜூலியனின் அறிவுரையின் பேரில், தன்னுடைய படையைச் சிறு சிறு பிரிவுகளாகப் பிரித்து குர்துபா, கிரனடா மற்றும் ஏனைய இடங்களைக் கைப்பற்றுவதற்காக அனுப்பிய தாரிக், தான் ஏற்கனவே கைப்பற்றியிருந்த தொலடோவிலும் குவாடலஜாராவிலும் நிலை கொண்டிருந்த படைகளுக்குத் தலைமை தாங்கி நின்றார். ஓராண்டுக்குப் பின்னர் மூசா வந்து சேரும் வரையில் தாரிக் உண்மையிலேயே எசுப்பானியாவின் ஆளுநராக இருந்தார்.
பொ.கா. 714 இல் திமிஷ்கு நகருக்கு வருமாறு தாரிக், மூசா ஆகிய இருவருக்கும் அப்போதைய உமையா கலீபா முதலாம் அல்-வலீத் ஆணையிட்டார். அதன் பின்னர் இவ்விருவரும் அங்கேயே தம் இறுதி நாட்கள் வரை வாழ்ந்தனர்.
தாரிக்கும் மூசாவும்
எசுப்பானிய வெற்றியைப் பற்றி எழுதியுள்ள அரபு வரலாற்று நூல்கள் பலவற்றிலும் தாரிக் இப்னு சியாத் மற்றும் மூசா இப்னு நுசைர் ஆகியோருக்கிடையிலான உறவு பற்றிக் குறிப்பான வேறுபாடுகள் காணப்படுகின்றன. தன்னால் விடுதலை செய்யப்பட்ட அடிமை ஒரு நாட்டையே வெற்றி கொண்டான் என்பதில் மூசா பொறாமையும் சினமும் கொண்டிருந்ததாக அவற்றிற் சில குறிப்பிடுகின்றன. எனினும், அவ்வாறான தீய நிகழ்வுகள் எதுவுமே நடைபெற்றதாக ஏனைய வரலாற்றேடுகள் குறிப்பிடவில்லை.
இதைப் பற்றி ஆக மோசமாகக் குறிப்பிடும் அரபு வரலாற்றேடு இப்னு அப்துல் ஹகம் என்பவரால் (9 ஆம் நூற்றாண்டில்) எழுதப்பட்டதாகும். தாரிக்கின் மீது வெஞ்சினமுற்றிருந்த மூசா, தாரிக்கைச் சிறையில் அடைத்ததாகவும், பின்னர் தாரிக்கைக் கொன்று விடப் போகையில் கலீபா அல்-வலீதினால் விடுதலை செய்யப்பட்ட அடிமையாகிய முகீத் அர்-ரூமி என்பவரின் தலையீட்டினால் அது தவிர்க்கப்பட்டதாகவும், அதன் காரணமாகவே தாரிக்கும் மூசாவும் கலீபாவினால் திமிஷ்கு நகருக்கு அழைக்கப்பட்டனர் என்றும் குறி்பபிடுகிறது. அத்துடன் 11 ஆம் நூற்றாண்டில் எழுதப்பட்ட அக்பார் மஜ்மூஆ என்னும் நூலில், மூசா எசுப்பானியாவுக்கு வந்து சேர்ந்த போது அவரை கண்ணியப்படுத்தும் வகையில் தாரிக் தன் குதிரையிலிருந்து இறங்கியதாகவும், அப்போது மூசா தன்னுடைய குதிரையின் சவுக்கால் தாரிக்கின் தலையில் அடித்ததாகவும் கூறப்பட்டுள்ளது.
மற்றொரு முற்கால வரலாற்றாசிரியரான அல்-பலாதுரீ (9 ஆம் நூற்றாண்டு), மூசா தாரிக்கிற்கு ஒரு "கடுமையான மடல்" எழுதியதாகவும், பின்னர் இருவரும் சமரசம் செய்து கொண்டதாகவும் குறிப்பிடுகிறார்.
சுலைமானின் மேசை
தாரிக்குக்கும் மூசாவுக்கும் இடையிலான பகைமையைப் பற்றிக் கூறப்படும் மிகப் பரவலான கதையொன்று சுலைமான் நபி அவர்களுக்குச் சொந்தமாயிருந்ததாகக் கூறப்படும் ஒரு சிறந்த தளபாடம் பற்றியதாகும். தங்கத்தினால் வார்க்கப்பட்டும், விலைமதிக்க முடியாதளவு பெறுமதி மிக்க நன் மணிகளால் அலங்கரிக்கப்பட்டும் இருந்த அது இஸ்லாமியர்களுக்கு முன்னர் எசுப்பானிய விசிகோத்தியர்களின் வசம் இருந்ததாகக் கூறப்படுகிறது.
ரொடரிக்கின் மருமக்களில் ஒருவன் சரணடைந்த பின்னர், தாரிக் அம்மேசைக்கு உரித்தாளியானார். அது மூசாவினால் தவறிழைக்கப்படலாம் என அஞ்சிய தாரிக் அதன் கால்களில் ஒன்றை அகற்றிவிட்டு, பெறுமதி குறைந்த பொருட்களினால் அப்பகுதியை மீளமைத்ததாகக் கூறப்படுகிறது. பின்னர் அம்மேசை மூசாவின் கொள்ளைப் பொருட்களுடன் சேர்க்கப்பட்டு திமிஷ்கு நகருக்கு அனுப்பி வைக்கப்பட்டது.
இவ்விருவரும் கலீபாவிடம் வந்து சேர்ந்த போது, தானே அம்மேசையைப் பெற்றுக் கொண்டதாகக் கூறி அதனை மூசா கலீபாவிடம் காட்டினார். அப்போது தாரிக் அதன் பெறுமதி குறைந்த காலை கலீபாவிடம் சுட்டிக் காட்டினார். அதற்கு மூசா கூறிய விளக்கம், தான் அதனைப் பெற்றுக் கொண்ட போது அது அப்படித்தான் இருந்தது என்பதாகும். அதன் பின்னர், தாரிக் அதன் உண்மையான காலைச் சமர்ப்பித்த போது, அது மூசாவிற்குச் சினமேற்படுத்தியது.
எப்படியாயினும் மேற்படி கதை எதையும் கூறாமல், வெறுமனே மேசை கலீபாவிடம் சமர்ப்பிக்கப்பட்டது என்கிறார் அல்-பலாதுரீ.
வெளித் தொடுப்புகள்
பகுப்பு:720 இறப்புகள் பகுப்பு:ஐரோப்பிய வரலாறு பகுப்பு:இசுலாமிய வரலாறு பகுப்பு:670 பிறப்புகள்
தேரிழந்தூர் தொழுதாலங்குடி கோவிந்தராஜ பெருமாள் கோயில்
தேரிழந்தூர் தொழுதாலங்குடி கோவிந்தராஜ பெருமாள் கோயில் தமிழ்நாட்டில் நாகப்பட்டினம் மாவட்டம், தேரிழந்தூர் தொழுதாலங்குடி என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பதினைந்தாம் நூற்றாண்டைச் சேர்ந்தது.
கோயில் அமைப்பு
இக்கோயிலில் கோவிந்தராஜ பெருமாள், புண்டரீகவள்ளித் தாயார் சன்னதிகளும், இராமர், ஆஞ்சநேயர், சக்கரத்தாழ்வார் உபசன்னதிகளும் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் பாஞ்சராத்திர முறைப்படி நான்கு காலப் பூசைகள் நடக்கின்றன. ஐப்பசி, மார்கழி, தை, சித்திரை, ஆடி மாதம் பவித்ர உற்சவம், தனுர் மாத பூசம், கருடசேவை, வருடபிறப்பு பூஜை, ஆடிப்பூரம் ஆகியவை முக்கிய திருவிழாவாக நடைபெறுகிறது.
மேற்கோள்கள்
பகுப்பு:மயிலாடுதுறை மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
இள நாகனார்
இளநாகனார் சங்ககாலப் புலவர்களில் ஒருவர்.
இவர் பாடியனவாகச் சங்கநூல் தொகுப்பு நற்றிணையில் மூன்று பாடல்கள் உள்ளன.
அவை 151 (குறிஞ்சி), 205 (பாலை), 231 (தெய்தல்) என்னும் எண்ணிட்ட பாடல்களாக உள்ளன.
இவர் உள்ளுறை உவமம், இறைச்சிப் பொருள்களைக் கொண்டு அகப்பொருள் கருத்தை விளக்குவதில் வல்லவர் என்பது இவரது பாடல்களால் விளங்கும்.
செம்முக மந்தி
இந்தக் காட்சிகளைச் சொல்லி, இரவில் தலைவன் தனியே வரவேண்டாம் என்கிறாள் தோழி.
ஆளி நன்மான்
இப்படிப்பட்ட கானத்தில் மாந்தளிர் போன்ற மேனி கொண்ட உன்னவளை, நெஞ்சே! ஈந்து முள் குத்தும் பாதையில் உன்னுடன் கூட்டிச்செல்ல நினைக்கிறாயே, சரியா - எனத் தலைவன் தன் நெஞ்சுக்குச் சொல்கிறான்.
சிறுவெண்காக்கை
புன்னை பூக்கும் கானல் தலைவன் நம்மையே சுற்றிச் சுற்றி வருகிறான்.
அடிக்குறிப்பு
பகுப்பு:சங்கப் புலவர்கள்
நெடுங்குழு 16 தனிமங்கள்
நெடுங்குழு 16 தனிமங்கள் கால்கோசன்கள் (Chalcogens) என்று அழைக்கப்படுகின்றன. இவை தனிம வரிசை அட்டவணையின் கீழிருந்து மேலாக அமையும் 16 ஆவது குழுவில் இடம்பெற்றுள்ளன. இத்தனிமங்களை ஆக்சிசன் குழு தனிமங்கள் என்றும் அழைப்பார்கள். ஆக்சிசன் (O), கந்தகம் (S), செலீனியம் (Se), தெலூரியம் (Te), மற்றும் கதிரியக்க தனிமமான பொலோனியம் (Po) ஆகியத் தனிமங்கள் இந்த நெடுங்குழுவில் அடங்கியுள்ளன. செயற்கைத் தனிமமான லிவர்மோரியம் (Lv) தனிமமும் இக்குழுவில் அடங்கும் என்று கணிக்கப்பட்டுள்ளது. பெரும்பாலும் ஆக்சிசன் காற்கோசென்களில் இருந்து பிரித்தே பார்க்கப்படுகிறது. சில சமயங்களில் ஆக்சிசனை இக்குழுவில் இருந்து விலக்கியும் வைப்பதுண்டு. ஏனெனில் கந்தகம், செலீனியம், தெலூரியம் மற்றும் பொலேனியம் போன்றவற்றின் வேதி பண்புகளில் இருந்து இதன் பண்புகள் முற்றிலும் வேறுபடுகின்றன. காற்கோசென் என்ற சொல் கிரேக்க மொழியிலிருந்து தருவிக்கப்பட்ட சொல்லாகும்.
ஆற்றலை உருவாக்கும் நோக்கத்திற்காக கிட்டத்தட்ட அனைத்து உயிரினங்களுக்கும் ஆக்சிஜன் தேவைப்படுகிறது. தண்ணீர், அமினோ அமிலங்கள் மற்றும் டி.என்.ஏ போன்ற பிற உயிரியல் சேர்மங்களின் முக்கிய கூறாக ஆக்சிசன் உள்ளது. மனித இரத்தத்தில் அதிக அளவு ஆக்சிசன் கலந்துள்ளது. மனித எலும்புகளில் 28%, மனித திசுக்களில் 16% ஆக்சிசன் கலந்துள்ளது. ஒரு 70 கிலோகிராம் எடையுள்ள மனிதனில் 43 கிலோகிராம் ஆக்சிசன் பெரும்பாலும் நீர் வடிவில் உள்ளது.
கந்தகம் பண்டைய காலந்தொட்டே அறியப்பட்டு வந்துள்ளது. 18 ஆம் நூற்றாண்டிலேயே ஆக்சிசன் ஒரு தனிமமாக ஏற்றுக் கொள்ளப்பட்டது. செலீனியம், தெல்லூரியம், பொலேனியம் போன்ற தனிமங்கள் 19 ஆம் நூற்றாண்டில் கண்டறியப்பட்டன. லிவர்மோரியம் 2000 ஆம் ஆண்டில் தயாரிக்கப்பட்டது. அனைத்து காற்கோசென்களும் ஆறு இணைதிறன் எதிர்மின்னிகளைக் கொண்டுள்ளன. −2, +2, +4, மற்றும் +6 என்பன இவற்றின் பொதுவான ஆக்சிசனேற்ற நிலைகளாகும். இவற்றின் குறிப்பாக இலேசான காற்கோசென்களின் அணு ஆரம் மிகவும் குறைவு ஆகும்.
தனிமநிலையில் இலேசான காற்கோசென்கள் நச்சுத்தன்மை அற்று காணப்படுகின்றன. வழ்க்கைக்கு மிகவும் அவசியமானவையாகவும் இவை உள்ளன. கன காற்கோசென்கள் நச்சுத்தன்மை மிகுந்தவையாகக் காணப்படுகின்றன. இவை அனைத்துமே உயிரியல் செயல்முறைகளில் நச்சு அல்லது ஊட்டச்சத்து என்று ஏதாவது ஒரு பங்களிப்பை அளிக்கின்றன. செலீனியம் ஊட்டச்சத்தாகவும் நச்சாகவும் செயல்படுகிறது.தெலூரியம் மற்றும் பொலேனியம் தனிமங்கள் அவற்றின் கதிரியக்கப்பண்பு, நச்சுத்தன்மை இரண்டிலுமே தீங்கு விளைவிப்பனவாக உள்ளன. கந்தகம் கிட்டத்தட்ட 20 புறவேற்றுமை வடிவங்களுக்கு மேல் காணப்படுகிறது. ஆக்சிசன் ஒன்பது வடிவங்களும், செலீனியம் ஐந்து வடிவங்களும், பொலேனியம் இரண்டு வடிவங்களும் தெல்லூரியம் ஒரேயொரு படிக கட்டமைப்பும் கொண்டுள்ளன. கரிம காற்கோசென் சேர்மங்கள் ஏராளமாகக் காணப்படுகின்றன. கரிம கந்தகச் சேர்மங்கள் மிக அதிக அளவில் கரிம வேதியியலில் காணப்படுகின்றன. இதற்கு அடுத்ததாக கரிம செலீனியம் சேர்மங்களும் கரிம தெல்லூரியம் சேர்மங்களும் மிகுந்து காணப்படுகின்றன. காற்கோசென்கள் மற்றும் கார்பன் குழு தனிமங்களிலும் இப்போக்கு காணப்படுகிறது.
ஆக்சிசன் பெரும்பாலும் காற்றிலிருந்து பிரித்தெடுக்கப்படுகிறது. இயற்கை வாயு மற்றும் எண்ணெய்களில் இருந்து கந்தகம் பிரித்தெடுக்கப்படுகிறது. தாமிரத்தை சுத்திகரிக்கும் போது தெல்லூரியமும் செலீனியமும் உடன் விளைபொருள்களாக கிடைக்கின்றன. பொலேனியமும் லிவர்மோரியமும் துகள் முடுக்கிகளில் காணப்படுகின்றன. எஃகு உற்பத்தியில் ஆக்சிசனும், கந்தக அமிலம் உற்பத்தியில் கந்தகமும் பெரிதும் பயன்படுகின்றன. வேதித் தொழிசாலைகளில் கந்தக அமிலம் பரந்த அளவில் பயன்படுத்தப்படுகிறது. செலீனியம் கண்ணடித் தயாரிப்பிலும் தெல்லுரியம் ஒளியியல் வட்டு கருவிகள், மின்னியல் கருவிகள், சூரிய மின்கலன்களில் பயன்படுகின்றன. பொலேனியத்தின் கதிரியக்கப் பண்புகள் பல்வேறு பயன்களை வழங்குகிறது.
அணுவியல் மற்றும் இயற்பியல் பண்புகள்
காற்கோசென்களின் வெளிக்கூட்டில் ஒரே மாதிரியான எலக்ட்ரான் ஒழுங்கமைப்பு காணப்படுகிறது. அனைத்திலும் ஒரே எண்னிக்கையில் இணைதிரன் எலக்ட்ரான்கள் காணப்படுகின்றன. எனவே வேதியியல் பண்புகளில் ஒரே மாதிரியான பண்புகளை வெளிப்படுத்துகின்றன.
வேதியியல் பண்புகள்
அனைத்து காற்கோசென்களும் ஆறு இணைதிறன் எலக்ட்ரான்களைக் கொண்டுள்ளன.திண்ம நிலையிலுள்ள நிலைத்தன்மை கொண்ட காற்கோசென்கள் மென்மையானவையாக உள்ளன. இவற்றை அதிகமாக சூடுபடுத்தக்கூடாது. அணு எண் அதிகம் கொண்ட காற்கோசென்களை நோக்கிச் செல்கையில் இவற்றின் மின்னெதிர்தன்மை குறைகிறது. பிற பண்புகளான அடர்த்தி, கொதிநிலை, உருகு நிலை, அணு ஆரம் போன்றவை அணு எண் அதிகம் கொண்ட காற்கோசென்களை நோக்கிச் செல்கையில் அதிகரிக்கின்றன.
மேற்கோள்கள்
பகுப்பு:தனிமக் குழுக்கள் பகுப்பு:காற்கோசென்கள்
மாணிக்கம்-புட்பராக ஓசனிச்சிட்டு
மாணிக்கம்-புட்பராக ஓசனிச்சிட்டு (ruby-topaz hummingbird, Chrysolampis mosquitus) என்பது சிறிய அண்டிலிசு பகுதி உட்பட வெப்ப வலய தென் அமெரிக்கா முதல் கொலொம்பியா, வெனிசுவேலா, பிரேசில், வட பொலிவியா, தென் பனாமா ஆகிய இடங்களில் இனப் பெருக்கம் செய்யயும் ஒரு சிறிய பறவை ஆகும்.
இது கிரிஸ்சோலம்பிஸ் பேரினத்தைச் சேர்ந்த ஒரே ஒரு பறவை இனமாகும். இது பருவகால வலசை போதல் தன்மை உடையதாயினும், அதனுடைய நகர்வு சரியாக புரிந்து கொள்ளப்படவில்லை.
வெளி இணைப்புகள்
பகுப்பு:ஓசனிச்சிட்டுகள்
அன்னவாசல் மதுரைவீரன் கோயில்
அன்னவாசல் மதுரைவீரன் கோயில் தமிழ்நாட்டில் புதுக்கோட்டை மாவட்டம், அன்னவாசல் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் கிராம முறைப்படி ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கார்ல் ராபென்ஹீமர்
கார்ல் ராபென்ஹீமர் (Carl Raubenheimer, பிறப்பு: திசம்பர் 19 1983), தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 22 முதல்தர துடுப்பாட்டப் போட்டிகளிலும், ஒன்பது ஏ-தர துடுப்பாட்டப் போட்டிகளிலும் கலந்து கொண்டுள்ளார். 2009 - 2011 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
கார்ல் ராபென்ஹீமர் - கிரிக்இன்ஃபோவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 14 2011.
பகுப்பு:தென்னாபிரிக்கத் துடுப்பாட்டக்காரர்கள் பகுப்பு:1983 பிறப்புகள் பகுப்பு:வாழும் நபர்கள்
செங்குந்தபுரம்
'''தமிழ்நாடு மாநிலம்-அரியலூர் மாவட்டத்தில்  ஜெயங்கொண்டம் ( ஜெயம்கொண்ட சோழபுரம்)  பகுதியில் உள்ள சிறிய கிராமம்தான் செங்குந்தபுரம். இக்கிராமத்தில் 700 செங்குந்தர் குடும்பங்கள் உள்ளது. இதன் அஞ்சல் குறியீடு 621802.'''
1940 ஆம் ஆண்டில் செங்குந்தபுரம் உருவானது. மருதுார், வாரியங்காவல் மற்றும் இலையூர் ஆகிய பகுதிகளில் அடிக்கடி ஏற்பட்ட வெள்ளப்பாதிப்பால் இக்கிராமம்  அரசாங்கத்தால் உருவாக்கப்பட்டது.
இக்கிராமம் 2016 ஆம் ஆண்டில் தனது நூற்றாண்டு  விழாவினை மிகப்பெரிய விழாவாகக் கொண்டாடியது. இதனை நினைவுகூறும் விதமாக நினைவுதூண் இக்கிராம மக்களால் நிறுவப்பட்டுள்ளது.
மேற்பார்வை:
பகுப்பு:அரியலூர் மாவட்டத்திலுள்ள கிராமங்கள்
வயாகரா
வரலாறு
சில்டெனஃபில் (உட்பொருள் யுகே-92,480) இங்கிலாந்தில் உள்ள ஃபைசரின் சாண்ட்விச், கென்ட் ஆராய்ச்சிக் கூடத்தில் பணிபுரியும் மருந்தாக்கியல் வேதியியலாளர்கள் குழுவால் ஒன்றிணைக்கப்பட்டது. இது தொடக்கத்தில் ஹைபர்டென்ஷன் (உயர் இரத்த அழுத்தம்) மற்றும் ஆன்ஜினா பெக்டோரிஸ் (இரத்த ஓட்டத்தடை இதய நோய் அறிகுறி) ஆகியவற்றிற்கு பயன்படுத்துவதற்கான ஆய்வாக இருந்தது. ஸ்வன்ஸியாவில் உள்ள மோரிஸ்டன் மருத்துவமனையில் முதல் மருத்துவ பரிசோதனைகள் செய்யப்பட்டன. இயான் ஓஸ்டர்லோவின் தலைமையிலான கட்டம் I - மருத்துவ சோதனைகள், இந்த மருந்து ஆஞ்சினாவில் சிறிதளவே விளைவை ஏற்படுத்துவதாக உள்ளது, ஆனால் இது ஆண்குறி விறைப்புத் தன்மையில் குறிப்பிடத்தக்க அளவு தூண்டும் சக்தி கொண்டுள்ளது எனப் பரிந்துரைத்தன. ஆகவே ஃபைசர் இதனை ஆன்ஜினாவைவிட விறைப்புத் தன்மை குறைபாட்டிற்கான மருந்தாக சந்தையிட தீர்மானித்தது. 1996 இல் காப்புரிமை பெறப்பட்ட இந்த மருந்து மார்ச் 1998ஆம் ஆண்டில் அமெரிக்க உணவு மற்றும் மருந்து நிர்வாகத்தால் விறைப்புத் தன்மை குறைபாட்டில் பயன்படுத்துவதற்கென்று அங்கீகரிக்கப்பட்டது, இதுவே அமெரிக்காவில் விறைப்புத்தன்மை குறைபாட்டிற்கான சிகிச்சைக்கு பயன்படுத்த அங்கீகரிக்கப்பட்ட முதல் வாய்வழி சிகிச்சையாகும் என்பதோடு அந்த ஆண்டின் பிற்பகுதியில் இது விற்பனைக்கு கிடைத்தது. இது விரைவிலேயே பெரு வெற்றி பெற்றது: வயக்ராவின் வருடாந்திர விற்பனை 1999–2001 காலகட்டத்தில் 1 பில்லியன் அமெரிக்க டாலர்களையும் தாண்டியது.
பிரிட்டிஷ் பத்திரிக்கைத் துறை பீட்டர் டன் மற்றும் ஆல்பரட் உட்டை இதனுடைய உருவாக்குநர்களாக சித்தரித்தது, இது ஃபைசரால் பிரச்சினைக்கு ஆளானது. அவர்களுடைய பெயர்கள் தயாரிப்பு காப்புரிமை பயன்பாட்டு மருந்தில் இருந்தது, ஆனால் ஃபைசர் இது ஒரு சௌகரியத்திற்காக மட்டுமே என்று கூறியது.
சில்டெனபில் மருத்துவர்களின் பரிந்துரையின் பேரிலேயே கிடைக்கும் என்றாலும் இது அமெரிக்க தொலைக்காட்சிகளில் நுகர்வோருக்கு நேரடியாக விளம்பரம் செய்யப்பட்டது (அமெரிக்க செனட்டர் பாப் டோல் மற்றும் கால்பந்தாட்ட வீரர் பீலே ஆகியோர் இதை அங்கீகரித்த பிரபலமானவர்களாவர்.) பல்வேறு வலைத்தளங்கள் எளிய வலைத்தள கேள்விகளான "ஆன்லைன் ஆலோசனைக்குப்" பின்னர் இணையத்தளத்திலேயே வயாக்ராவை விற்பனை செய்தன. பல போலியான பாலுறவு தூண்டிகள் இப்போது தங்களை "மூலிகை வயக்ரா" என்றும் அல்லது ஃபைசர் தயாரிப்பினுடைய வடிவம் மற்றும் வண்ணத்தை போலியாக்கம் செய்து நீல மாத்திரைகளாக வழங்கினாலும் "வயக்ரா" என்ற பெயர் பிரபலமானதாகிவிட்டது. வயக்ரா "விட்டமின் வி" என்றும் "தி புளூ பில்" என்றும், மற்றும் வேறுசில புனைப்பெயர்களாலும் முறைப்படியானதாக அல்லாமல் அறியப்படுகிறது.
2000 ஆம் ஆண்டில் வயக்ராவின் விற்பனை பரிந்துரைக்கப்பட்ட விறைப்புக் குறைபாட்டு மாத்திரைகளுக்கான உலகளாவிய சந்தையின் 92 சதவிகிதத்தை எடுத்துக்கொண்டுள்ளது. 2007 ஆம் ஆண்டில் வயக்ராவில் உலகளாவிய பங்களிப்பு பின்வரும் காரணிகளால் 50 சதவிகிதமாகக் குறைந்தது, சில போலியாக்கங்களுடன் சேர்ந்து சியாலிஸ் மற்றும் லெவிட்ராவின் வருகை, பிடிஇ5 தடுப்பான்களை எடுத்துக்கொள்வதால் பார்வையிழப்பு ஏற்படுவதாக தெரிவிக்கப்பட்டது ஆகியவை.
2007 ஆம் ஆண்டு பிப்ரவரியில் இங்கிலாந்து மான்செஸ்டர் கடைகளில் வயாக்ராவை கடைகளின் மூலமாக விற்பனை செய்ய பூட்ஸ் தி கெமிஸ்ட் முயற்சி செய்வதாக அறிவிக்கப்பட்டது. 30 முதல் 65 வயதுடைய ஆண்கள் மருந்து நிபுணருடனான ஆலோசனைக்குப் பின்னர் நான்கு மாத்திரைகளை வாங்க தகுதிபெற்றவராவார்.
சில்டெனாபில் சிட்ரேட்டின் மீதான ஃபைசரின் உலகளாவிய காப்புரிமைகள் 2011–2013 இல் முடிவுறுகின்றன. விறைப்புத்தன்மை குறைபாட்டு சிகிச்சைக்காக பிடிஇ5 தடுப்பான்களின் பயன்பாட்டின் மீது ஃபைசர் பெற்றிருந்த பிரிட்டன் காப்புரிமை (கீழே பார்க்கவும்) தெளிவுறுத்தல் காரணமாக 2000 ஆம் ஆண்டில் செல்லுபடியாகாததாக அறிவிக்கப்பட்டது; இந்த முடிவிற்கு 2002 ஆம் ஆண்டு மேல்முறையீட்டு விசாரணையில் ஆதரவளிக்கப்பட்டது.
செயல்பாட்டு இயக்கம்
சில்டெனாபில் சிட்ரேட்டின் செயல்பாட்டு இயக்கம் ஆணுறுப்பின் கார்பஸ் கேவர்நோஸமில் நைட்ரிக் ஆக்ஸைடை (என்ஓ) வெளியிடுவதோடு தொடர்புகொண்டதாக இருக்கிறது. என்ஓ கியானிலேட் சைக்லேஸ் என்ற என்சைமின் உள்வாங்கிளோடு கலக்கிறது, இது சுழற்சிமுறை கியோனோஸின் மோனோபாஸ்பேட்டின் (சிஜிஎம்பி) அளவு அதிகரிப்பதற்கு காரணமாகிறது என்பதுடன் இது ஹெலிசின் ஆர்டீரிஸ்களின் இண்டிமல் குஷன்களுடைய மென்மையான தசை தளர்ச்சிக்கு (வஸோடைலேஷன்) வழியமைத்து, இரத்தம் உட்பாய்தல் மற்றும் விறைப்பத்தன்மையின் அதிகரிப்பிற்கு காரணமாக அமைகிறது. என்ஓ செயல்பாட்டு இயக்கத்தின் முக்கிய பாகமான எண்டோதீலியம் பெறப்பட்ட தளர்வடைதல் காரணியின் கண்டுபிடிப்பு மற்றும் பகுப்பாய்விற்காக 1998ஆம் ஆண்டில் ராபர்ட் எஃப், ஃபுர்ச்காட் உடலியல் அல்லது மருத்துவத்திற்கான நோபல் பரிசு பெற்றார்.
சில்டெனாபில் என்பது சிஜிஎம்பி உள்ள பாஸ்போடையஸ்ட்ரேஸ் டைப் 5 இன் சாத்தியமுள்ள தேர்ந்தெடுக்கப்பட்ட தடுப்பான், இது கார்பஸ் கேவர்நோஸமில் சிஜிஎம்பி தரமிழக்கப்படுவதற்கு பொறுப்பேற்பதாக இருக்கிறது. சில்டெனாபிலின் மூலக்கூறு அமைப்பு சிஜிஎம்பி போன்றே இருக்கிறது என்பதுடன் கார்பஸ் கேவர்நோஸமில் பிடிஇ5 இன் போட்டியிடும் கலப்பு உட்பொருளாகவும் செயல்படுகிறது, இது அதிக சிஜிஎம்பிக்கும் சிறந்த விறைப்புத்தன்மைக்கும் காரணமாக அமைகிறது. பாலுறவுத் தூண்டல் இல்லாமலும் அதனால் என்ஓ/சிஜிஎம்பி அமைப்பு செயல்படாமலும் இருந்தால் சில்டெனாபில் விறைப்பிற்கு காரணமாக அமையாது. இதேபோன்ற செயல்பாட்டு இயக்கத்தினால் செயல்படும் மற்ற மருந்துகள் டேடலாஃபில் (சியாலிஸ்) மற்றும் வெர்டெனாஃபில் (லெவிட்ரா) ஆகியனவாகும்.
சில்டெனாபில் கல்லீரல் என்சைம்களால் வளர்ச்சிதை மாற்றத்திற்கு உள்ளாகி கல்லீரல் மற்றும் சிறுநீரகங்கள் ஆகிய இரண்டினாலும் வெளியேற்றப்படுகிறது. உயர் கொழுப்புள்ள உணவோடு எடுத்துக்கொள்ளப்பட்டால் உறிஞ்சும் அளவு குறையும்; அதிகபட்ச பிளாஸ்மா செறிவோடு இணைவதற்கு எடுத்துக்கொள்ளப்படும் நேரம் இதற்குள்ளேயான செறிவும்கூட ஏறத்தாழ மூன்றிற்கு ஒன்று என்ற அளவிற்கு குறைந்துபோகிறது.
பாலுறவு செயல்பாடின்மை
விறைப்புத்தன்மை குறைபாட்டின் (உடலுறவை நிறைவுசெய்ய திருப்திகரமான அளவிற்கு விறைப்புத்தன்மை நீடிக்கும் திறனின்மை) சிகிச்சைக்கென்றே சில்டெனாபில் பிரதானமாக குறிப்பிடப்படுகிறது. இது நீரிழிவு உள்ளிட்ட எல்லா அமைப்பிலும் விறைப்புத்தன்மை குறைபாட்டிற்கான சிகிச்சைக்கு இப்போது பொதுவாகப் பயன்படுத்தப்படுகிறது.
எதிர் மன அழுத்த சிகிச்சை செய்துகொள்பவர்கள் பாலுறவு செயல்பாடின்மையை எதிர்கொள்ளலாம், இது அவர்களின் நலமின்மையின் காரணமாகவோ அல்லது அவர்களின் சிகி்ச்சையின் விளைவாகவோ ஏற்படலாம். 2003 ஆம் ஆண்டில் செய்யப்பட்ட ஆய்வு ஒன்று இந்தச் சூழ்நிலைகளில் சில்டெனாபில் பாலுறவு செயல்பாடின்மையை மேம்படுத்துவதாக இருக்கிறது. 1999 ஆம் ஆண்டில் வெளிவந்த அறிக்கைகளைத் தொடர்ந்து இதே ஆராய்ச்சியாளர்கள் எதிர் மனஅழுத்த சிகிச்சை எடுத்துக்கொள்ளும் பெண் நோயாளிகளிடத்திலும் சில்டெனாபில் பாலுறவு செயல்பாட்டை மேம்படுத்துவதாக இருக்கிறது என்று கண்டுபிடித்திருக்கின்றன.
நுரையீரலுக்குரிய உயர் இரத்த அழுத்தம்
விறைப்புத் தன்மை குறைபாட்டிற்கும் நுரையீரல் தமனி உயர் இரத்த அழுத்த (பிஏஹெச்) அரிதான நோயில் சில்டெனாபில் சிட்ரேட் பயன்மிக்கதாக இருக்கிறது. இது தமனிச்சுவர்களை தளர்வடையச் செய்கிறது என்பதால் அது குறைவான நுரையீரல் தடுப்பிற்கும் அழுத்தத்திற்கும் காரணமாகிறது. இது இதயத்தின் வலது வெண்ட்ரிக்கிளினுடைய வேலைச்சுமையைக் குறைக்கிறது என்பதுடன் வலது-பக்க இதயச் செயலிழப்பின் அறிகுறிகளையும் மேம்படுத்துகிறது. பிடிஇ-5 என்பது நுரையீரல் மற்றும் ஆணுறுப்பின் தமனிச்சுவர் மென் தசைக்குள்ளகாவே விநியோகிக்கப்படுகிறது என்பதால் சில்டெனாபில் உடலின் மற்ற பாகங்களில் வஸோடைலேஷனைத் தூண்டாமல் இந்த இரண்டு பகுதிகளிலும் தேர்ந்தெடுத்த முறையில் செயல்படுகிறது. ஃபைசர் எஃப்டிஏவிடம் சில்டெனாபிலுக்கான கூடுதல் பதிவுசெய்தலை சமர்ப்பித்தது என்பதோடு சில்டெனாபில் 2005 ஆம் ஆண்டு ஜுனில் இந்த பரிந்துரைக்காக அங்கீகரிக்கப்பட்டது. இந்த தயாரிப்பு முறை வயாக்ராவுடனான குழப்பத்தைத் தவிர்ப்பதற்கு ரிவாஷியோ என்று பெயரிடப்பட்டது என்பதுடன் 20 மில்லிகிராம் மாத்திரைகள் வெள்ளையாகவும் வட்ட வடிவிலும் இருந்தன. சில்டெனாபில் இந்த நிலைக்காக போஸண்டன் மற்றும் புரோட்டோசைக்ளின் அடிப்படையிலான சிகிச்சைகளோடு சேர்ந்துகொண்டது.
உயரத்தில் இருப்பதால் ஏற்படும் நோய்
மலையேறுபவர்களுக்கு பாதிப்பேற்படுத்தும் உயரத்தில் இருப்பதால் ஏற்படும் நோயோடு தொடர்புடைய அதி-உயர நுரையீரல் எடிமாவின் தடுப்பு மற்றும் சிகிச்சைக்கு சில்டெனாபில் பயன்மிக்கதாக இருப்பதாக நிரூபிக்கப்பட்டுள்ளது. இந்த விளைவு சமீபத்தில்தான் கண்டுபிடிக்கப்பட்டிருக்கிறது என்ற நிலையில் சில்டெனாபில் முன்பே இந்த நிலைக்கான ஏற்றுக்கொள்ளப்பட்ட சிகிச்சையாக இருந்திருக்கிறது, குறிப்பாக ஏதோ காரணங்களால் விரைவாக குறைப்பதற்கான நிலையான சிகிச்சை தாமதமாக்கப்படும் சூழ்நிலைகளில்.
விளையாட்டுக்களிலான பயன்பாடு
தொழில்முறை விளையாட்டு வீரர்கள் வயக்ரா போன்ற மருந்துகளைப் பயன்படுத்துவதாக கண்டுபிடிக்கப்பட்டிருக்கிறது, தங்களுடைய இரத்தக் குழாய்கள் திறக்கப்படுவது தசைகளை வலுப்படுத்துவதாக அவர்கள் நினைக்கின்றனர். அதன் காரணமாக அது தங்களுடைய செயல்திறனை அதிகரிக்கச் செய்யும் என்று நம்புகின்றனர்.
பொழுதுபோக்கு பயன்பாடு
கடந்த சில ஆண்டுகளில் சில்டெனாபிலின் புகழ் இளைஞர்களிடத்தில் அதிகரித்து காணப்படுகிறது. சில்டெனாபினின் வர்த்தகப் பெயரான "வயக்ரா" வெகுஜன கலாச்சாரத்தில் பரவலாக ஏற்றுக்கொள்ளப்பட்டிருக்கிறது என்பதுடன் விறைப்புத்தன்மை குறைபாட்டை சிகிச்சையளிப்பதோடு இந்த மருந்து சம்பந்தப்பட்டிருப்பது இதனுடைய பொழுதுபோக்கு பயன்பாட்டிற்கு வழியமைத்திருக்கிறது. இதுபோன்ற பயன்பாட்டிற்கு பின்னாலுள்ள காரணங்களாக இந்த மருந்து காமவெழுச்சி அதிகரிப்பு, பாலுறவு செயல்பாடு மேம்படுத்தப்படுதல் அல்லது நிரந்தரமாக ஆணுறுப்பின் அளவு அதிகரிப்பது ஆகிய நம்பிக்கைகள் இருக்கின்றன. பொழுதுபோக்குரீதியாக வயக்ரா பயன்படுத்தப்படுவது குறித்த ஆய்வுகள் குறைவானவையாக இருக்கின்றன, ஆனால் விறைப்புத்தன்மை குறைபாட்டினால் பாதிக்கப்படாதவர்களால் இது பயன்படுத்தப்படும்போது இதனுடைய விளைவு குறைவானதாகவே இருக்கும் என்றும் நிலையான உறவுநிலையில் உடலுறவு கொள்ளலாம் என்றும் தெரிவிக்கிறது. ஒரு ஆய்வில், 25 மில்லிகிராம் மருந்தளவு விறைப்புத் திறனில் எந்த குறிப்பிட்ட மாற்றத்தையும் ஏற்படுத்துவதில்லை என்று கூறப்பட்டுள்ளது, ஆனால் விந்து வெளியேற்றத்திற்குப் பிந்தைய விறைப்புக்குறையாத நேரத்தை இது குறைக்கிறது. இந்த ஆய்வு கட்டுப்பாட்டுக் குழுவிலான குறிப்பிடத்தகுந்த பிளசிபோ விளைவையும் குறிப்பிட்டிருக்கிறது.
சில்டெனாபில் மற்றும் பிற பிடிஇ-5 தடுப்பான்களின் பரி்ந்துரைக்கப்படாத பொழுதுபோக்கு பயன்பாடு குறிப்பாக சட்டத்திற்கு புறம்பான மருந்து உபயோகிப்பாளர்களிடையே காணப்படுவதாக குறிப்பிடப்பட்டிருக்கிறது. சில்டெனாபில் சிலநேரங்களில் மற்ற துணைப்பொருட்களின் விளைவுகளுக்கு எதிராக செயல்படுவதற்காகவும் பயன்படுத்தப்படுகிறது, இதுவும் சட்டத்திற்கு புறம்பானதாகும். சில பயனர்கள் இதனை மெத்தைலினிஎடியோக்ஸிமெத்தபெடமைன் (எம்டிஎம்ஏ, எக்ஸ்டஸி), பிற தூண்டிகள், அல்லது விறைப்புத்தன்மை குறைபாட்டின் பொதுவான பக்க விளைவிக்கான இழப்பீட்டிற்கான முயற்சியில் ஓபியேட்கள், "செக்ஸ்டஸி", "ராக்கின் அண்ட் ரோலின்", அல்லது "டிரையல் மிக்ஸ்" எனப்படும் கலவைகள் ஆகியவற்றோடு கலந்து பயன்படுத்துகின்றனர். அமில் நைட்ரைட்டுடன் கலப்பது அபாயகரமானது, இது மரணமேற்படுத்தும் சாத்தியமும் கொண்டது.
ஜெட் லாக் ஆராய்ச்சி
விமானப்போக்குவரத்திலான 2007 ஆம் ஐஜி நோபல் பரிசு ஹாம்ஸ்டர்களிடத்திலான ஜெட் லாக் நோய்க்கு வயக்ரா உதவியாக இருக்கிறது என்பதைக் கண்டுபிடித்தமைக்காக அர்ஜெண்டினாவின் யுனிவர்சிடட் நேஸனல் டி குயில்மஸைச் சேர்ந்த பாட்ரிசியா வி.அகஸ்டினோ, சாண்டியாகோ ஏ.பிளானோ மற்றும் டியாகோ ஏ. கோலோபெக் ஆகியோருக்கு வழங்கப்பட்டது. அவர்களின் ஆராய்ச்சி பிரஸீடிங்ஸ் ஆஃப் தி நேஷனல் அகாடமி ஆஃப் சயின்ஸஸில் பதிப்பிக்கப்பட்டது.
ஒப்புமைகள்
ஏஸ்டில்டெனாபில் என்பது சில்டெனாபிலின் கட்டமைப்பு ஒப்புமையைப் பெற்றிருக்கும், கடைகளில் விற்கப்படுகின்ற "மூலிகை" காமவெழுச்சி தயாரிப்புகளில் காணப்படும் பிடிஇ5 தடுப்பான்களுள் இந்த ஒப்புமை வகைகள் சில்டெனாபில் போன்ற மருந்துகள் தேர்ச்சியுற்ற தீவிரமான சோதனைக்கு உட்படுவதி்ல்லை என்பதோடு இவ்வகையில் அவை அறியப்படாத பக்க-விளைவு விவரங்களைக் கொண்டிருக்கின்றன. இந்த மருந்துகளை தடைசெய்வதற்கு சில முயற்சிகள் மேற்கொள்ளப்பட்டிருக்கின்றன, ஆனால் வடிவமைப்பாளர் மருந்துகளை குறிவைக்கும் சட்டங்களைக் கொண்டிருக்கும் நீதித்துறை வரம்பிற்குள்ளாகவும்கூட, மெதுவான முன்னேற்றங்களே இருக்கின்றன, இந்த சட்டங்கள் பரிந்துரைக்கப்பட்ட மருந்துகளின் ஒப்புமைகளைக் காட்டிலும் தவறாகப் பயன்படுத்தப்படும் சட்டத்திற்கு புறம்பான ஒப்புமைகளை தடைசெய்யவே உருவாக்கப்பட்டிருக்கின்றன. இருப்பினும் குறைந்தது இந்த தயாரிப்பை சந்தையிலிருந்து நீக்குவதற்கான ஒரு வழக்காவது சாத்தியமாகியுள்ளது.
மருந்தளவு
right|thumb|200px|வயக்ரா வயக்ரா மாத்திரைகள் "Pfizer" என்ற எழுத்துக்கள் ஒரு பக்கத்திலும், "VGR xx" என்பவை மறுபக்கத்திலும் (xx என்பது மில்லிகிராம்களில் மாத்திரையின் அளவான "25", "50" அல்லது "100" என்பதைக் குறிக்கின்றன) பொறிக்கப்பட்டு நீலநிறத்தில் வைர வடிவத்தில் கிடைக்கின்றன. விறைப்புத்தன்மை குறைபாட்டிற்கான சில்டெனாபிலின் மருந்தளவான 25 மில்லிகிராம் முதல் 100 வரையிலான அளவு உடலுறவுக்கு முன்பாக 30 நிமிடங்களுக்கும் 4 மணிநேரங்களுக்கும் இடையில் ஒரு நாளைக்கு ஒன்றுக்கு மிகாமல் எடுத்துக்கொள்ளப்பட வேண்டும்.
நுரையீரல் தமனி உயர் இரத்த அழுத்தத்திற்கான மருந்தளவு (ரிவாஷியோ) ஒரு நாளைக்கு மூன்று முறைகளுக்கு என்று 20 மில்லிகிராம் மாத்திரையாக இருக்கிறது. ரிவாஷியோ மாத்திரைகள் வெள்ளை நிறத்தில், வட்டவடிவமான, மேல்புற பூச்சிடப்பட்ட மாத்திரைகளாக பக்கவாட்டில் "RVT 20" என்று அச்சிடப்பட்டு கிடைக்கின்றன.
முரண் அறிகுறிகள்
முரண் அறிகுறிகள் என்பவை:
பக்க விளைவுகள்
மருத்துவப் பரிசோதனைகளில் சில்டெனாபில் பயன்படுத்துவதன் மிகப்பொதுவான எதிர்மறை விளைவுகளாக தலைவலி, சிவந்துபோதல், செரிமானமின்மை, மூக்கடைப்பு மற்றும் போட்டோபோபியா மற்றும் மங்கிய பார்வை உட்பட பார்வைக் குறைபாடு உள்ளிட்டவை தெரிவிக்கப்பட்டிருக்கின்றன. சில சில்டெனாபில் பயனர்கள் பார்க்கின்ற அனைத்தும் நீலநிறம் கொண்டு பூசப்பட்டவையாக (சயானோப்ஸியா) தெரிவதாக குற்றம்சாட்டியிருக்கின்றனர். சிலர் மங்கலான பார்வையையும் ஏற்ற இறக்கமான பார்வையையும் தெரிவித்துள்ளனர். 2005 ஆம் ஆண்டு ஜூலையில் அமெரிக்க உணவு மற்றும் மருந்து நிர்வாகம் அரிதான நிகழ்வுகளில் சில்டெனாபில் பார்வைக் குறைபாட்டை உருவாக்குகிறது என்பதைக் கண்டுபிடித்திருக்கிறது என்பதோடு சில்டெனாபில் பயன்படுத்துவதை நிறைய ஆய்வுகளும் நானார்டிரிடிக் அண்டீரியர் இஸ்கெமிக் ஆப்டிக் நியுரோபதியுடன் பயன்படுத்தப்படுவதோடும் தொடர்புபடுத்துகின்றனர்.
சந்தையிடலுக்குப் பிந்தைய கண்காணிப்பில் கண்டுபிடிக்கப்பட்டுள்ள அரிதான ஆனால் தீவிரமான எதிர்மறையான விளைவுகள் தொடர்ச்சியான விறைப்பு, தீவிரமான ஹைபோடென்ஷன், மையோகார்டியல் விறைப்புக்குறைவு (மாரடைப்பபு), வெண்ட்ரிக்குலர் அரித்திமியாக்கள், பக்கவாதம், அதிகரித்த இண்ட்ராகுலர் அழுத்தம் மற்றும் திடீரென்று கேட்கும் திறன் இழத்தல் ஆகியவற்றை உள்ளிட்டதாக இருக்கின்றன. இத்தகைய பின்சந்தையிடல் தகவல்களின் காரணமாக 2007 ஆம் ஆண்டு அக்டோபரில் சில்டெனாபில் உள்ளிட்ட அனைத்து பிடிஇ5 தடுப்பான்களுக்கும் முத்திரையிடுவதற்கு திடீரென்று காதுகேட்கும் திறன் இழக்கப்படுவதற்கான சாத்தியமுள்ளது என்ற எச்சரிக்கை மிக முக்கியமானதாக இருக்க வேண்டும் என்று அறிவித்தது.
வேதிப் பரிமாற்றங்கள்
ஹெச்ஐவி சிகிச்சைக்காக புரோட்டீஸ் தடுப்பான்கள் எடுத்துக்கொள்ளும் நோயாளிகளும் கவனத்துடன் இருக்க வேண்டும். புரோட்டீஸ் தடுப்பான்கள் செல்டெனாபிலின் வளர்ச்சிதைமாற்றத்தைத் தடுத்து, சில்டெனாபிலின் பிளாஸ்மா அளவை விரைவாக அதிகரிக்கச்செய்து பக்கவிளைவுகளின் தீவிரத்தன்மைகள் அதிகரிக்கும் நிகழ்வுகளை அதிகரிக்கச் செய்கிறது. புரோட்டீஸ் தடுப்பான்களைப் பயன்படுத்தும் நோயாளிகள் தாங்கள் சில்டெனாபில் பயன்படுத்தும் அளவை ஒவ்வொரு 48 மணிநேரங்களுக்கும் 25 மில்லிகிராம் மருந்தளவிற்கு அதிகரிக்காமல் வரம்பிற்குட்படுத்திக்கொள்ள வேண்டும் என்று பரிந்துரைக்கப்படுகின்றனர்.
சில்டெனாபில் மற்றும் ஆல்பா பிளாக்கர் உடனான உடனிணைந்த பயன்பாடு குறைந்த இரத்த அழுத்தத்திற்கு வழியமைக்கலாம், ஆனால் இந்த விளைவு இது நான்கு மணிநேரங்களுக்கு அப்பால் எடுத்துக்கொள்ளப்பட்டால் ஏற்படுவதில்லை.
வேதித் தொகுப்பு
சில்டெனாபில் தொகுப்பிற்கான தயாரிப்பு நிலைகள் பின்வருமாறு:
வெளிப்புற இணைப்புகள்
பகுப்பு:மருந்துகள் பகுப்பு:லாக்டம்கள் பகுப்பு:கூகுள் தமிழாக்க மருத்துவக் கட்டுரைகள்
மந்திரா அணை
thumb| மந்திரா அணை இந்தியாவின் ஒடிசாவின் சுந்தர்கட் மாவட்டத்தில் கன்ஸ்பஹால் அருகே மந்திரா அணை (Mandira Dam) அமைந்துள்ளது. இந்த அணையானது சில வாரங்களுக்குப் பார்வையாளர்களுக்காக மூடப்பட்டுள்ளது. இது சங்க் ஆற்றின் குறுக்கே மந்திராவிலிருந்து 16 கி.மீ. தொலைவில் கட்டப்பட்டுள்ளது. அணையிலிருந்து வரும் நீர் ரூர்கேலா எஃகு ஆலைக்குப் பயன்படுத்தப்படுகிறது. இந்த அணை 1957க்குப் பிறகு கட்டப்பட்டது. அணையினை இப்பகுதியில் அமைப்பதற்காக 2400 குடும்பங்கள் இடம்பெயர்ந்தது, இவர்களில் 843 பேர் மீள் குடியேற்றப்பட்டனர்.
சுற்றுலா
இந்த நீர்த்தேக்கத்தில் சுற்றுலாப் பயணிகள் படகு சவாரி செய்ய வசதிகள் உள்ளன. இதன் அருகில் உள்ள தொடருந்து நிலையம் தென்கிழக்கு இரயில்வேயின் ஹவுரா-மும்பை பிரதான பாதையில் கன்ஸ்பஹாலில் அமைந்துள்ளது. ரூர்கேலா மிக நெருக்கமான சந்திப்பு நிலையம். கன்ஸ்பஹால் மற்றும் ரூர்கேலாவிலிருந்து இருசக்கர வாகனம், தனியார் வாகனங்கள், டாக்சிகள், ஆட்டோ மற்றும் பேருந்து சேவை மூலம் அணையை அடையலாம். thumb| மந்திரா அணை
வெளி இணைப்புகள்
பகுப்பு:ஒடிசாவில் உள்ள அணைகள்
ஓல்லா மொகல்லா
ஹோலா மொகல்லா (Hola Mahalla, ਹੋਲਾ ਮਹੱਲਾ, होला मोहल्ला; சுருக்கமாக ஹோலா) இரண்டாம் சந்திர மாதமான சேத்தின் இரண்டாம் நாள் கொண்டாடப்படும்  ஒருநாள் சீக்கியத் திருவிழாவாகும். (ஹோலிகா தகனம் முதல் மாதமான பகுன் மாதத்தின் கடைசி நாளில், முழுமதி நாளில், கொண்டாடப்படுகின்றது; அடுத்த நாள்,  சேத்து மாதத்தின் முதல்நாளில் ஹோலி கொண்டாடப்படுகின்றது.) இது பெரும்பாலும் மார்ச்சு மாதத்தில் வருகின்றது. சில ஆண்டுகளில் சீக்கியப் புத்தாண்டு நாளிலும் வருவதுண்டு.
மேற்சான்றுகள்
பகுப்பு:சீக்கியப் பண்பாடு
வைக்கிங் 2
வைக்கிங் 2 (Viking 2) என்பது நாசாவினால்  செவ்வாய் கோளை ஆராய்வதற்காக  வைக்கிங் திட்டத்தின் கீழ் அனுப்பப்பட்ட விண்கலம் ஆகும். இதுவும் வைக்கிங் 1 மாதிரியான பணியைச் செய்யவே அனுப்பப்பட்டது. இது விண் சுற்றுக்கலன் (orbiter) மற்றும் கோள் இறங்கு விண்கலன் (lander) என இரண்டு பகுதிகளை உடையது. வைக்கிங் 2 கோள் இறங்கு விண்கலன் 1316 நாட்கள் (1281 செவ்வாய் நாட்கள்) தனது பணியைச் செய்துள்ளது, ஏப்ரல் 11, 1980 இல் இதன் தேக்க மின்கலங்கள் (Batteries) பழுது ஆனாதால் இதன் பணி முடிந்து விட்டது. ஆனால் இதன் விண் சுற்றுக்கலன் ஜூலை 25, 1978 வரை தனது பணியைச் செய்துள்ளது. சுமார் 16000 புகைப்படங்களை எடுத்து அனுப்பியது.
பணி
செப்டம்பர் 9 1975 இல் வைக்கிங் 2 ஏவப்பட்டது, தனது 333 நாட்கள் பயணத்திற்குப் பிறகு செவ்வாய்க் கோளை அடைந்து, வெளிப்புறமாகப் புகைப்படம் எடுத்து அனுப்பியது. ஆகஸ்ட் 7 1976 இல் செவ்வாய்க் கோளின் சுற்று வட்டப் பாதையில் நுழைந்தது. செப்டம்பர் 3 1976 இல் தரையிறங்கியுள்ளது.
மேற்கோள்கள்
பகுப்பு:செவ்வாய்த் திட்டங்கள் பகுப்பு:செயற்கைக் கோள்கள் பகுப்பு:அமெரிக்க விண்வெளித் திட்டங்கள்
பன்னி ரெய்ட்
பன்னி ரெய்ட் (Bunny Reid, பிறப்பு: சூலை 12 1910, இறப்பு: செப்டம்பர் 11 1976), தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டிகளிலும், ஏ-தர துடுப்பாட்டப் போட்டிகளிலும் கலந்து கொண்டுள்ளார்.
பகுப்பு:தென்னாபிரிக்கத் துடுப்பாட்டக்காரர்கள் பகுப்பு:1910 பிறப்புகள் பகுப்பு:1976 இறப்புகள்
நஜ்ரான்
நஜ்ரான் (نجران என்னும் நகரம், சவூதி அரேபியாவின் தென்மேற்குப் பகுதியில் அமைந்துள்ளது. இது யெமன் எல்லைக்கு அருகில் உள்ளது. இந்த நகரம் நஜ்ரான் மாகாணத்தின் தலைநகரமாகும். இங்குள்ள மக்கள் இசுலாம் சமயத்தைச் சேர்ந்தவர்கள் ஆவர்.
இணைப்புகள்
பகுப்பு:சவூதி அரேபிய நகரங்கள்
வரதுங்கராம பாண்டியன்
வரதுங்கராமர் எனப் போற்றப்பட்ட பாண்டியன் கி.பி. 1588 முதல் 1612 வரை பாண்டிய நாட்டில் ஆட்சி புரிந்த மன்னனாவான். நெல்வேலி மாறனின் இரண்டாவது மகனுமாவான். அபிராம சுந்ரேசன்,வீரபாண்டியன் போன்ற சிறப்புப்பெயர்களையும் பெற்றிருந்தான்.சடையவர்மன் அதி வீரராம பாண்டியன் காலத்தில் நல்லூரில் இருந்து ஆட்சி புரிந்த வரதுங்கப் பாண்டியன் 'வில்லவனை வென்றான்,வல்லம் எறிந்தான்" எனக் கல்வெட்டில் குறிப்பிடப்பட்டுள்ளது.
உரூக் காலம்
உரூக் காலம் (Uruk period) பண்டைய அண்மை கிழக்கின் மெசொப்பொத்தேமியாவில் ஏறத்தாழ:கிமு 4000 முதல் கிமு 3100 முடிய விளங்கியது. இதனை ஆதி எழுத்தறிவு காலம் என்றும் அழைப்பர். தொல்பழங்காலத்தில் மெசொப்பொத்தேமியாவின் செப்புக் காலம் முதல் துவக்க வெண்கலக் காலம் முடிய உரூக் நகரத்தில் இக்காலம் துவங்கியது.
மெசொப்பொத்தேமியாவில் உரூக் காலத்திற்கு முன்னர் உபைதுகள் காலமும், பின்னர் செம்தேத் நசிர் காலமும் விளங்கியது. துவக்க செப்புக் கால்த்திய, பிந்திய உரூக் காலத்தில் (கிமு 34 முதல் 32 வது நூற்றாண்டு முடிய) துவக்க கால ஆப்பெழுத்து வடிவ எழுத்துக்கள் எழுத்ப், படிக்க பயன்படுத்தப்பட்டது.
உரூக் காலத்தில் மண்ட்பாண்டங்களுக்கு வர்ணம் தீட்டும் வழக்கம் வீழ்ச்சி அடைந்தது, உருளை முத்திரைகளும் செப்புப் பாத்திரங்களும், உருளை முத்திரைகளும் பயன்பாட்டிற்கு வந்தது.
உரூக் காலத்தை பழைய உரூக் காலம், மத்திய உரூக் காலம் மற்றும் பிந்தைய உரூக் காலம் என மூன்றாக் பிரிப்பர். இதில் பழைய உரூக் காலம் மற்றும் மத்திய உரூக் காலம் குறித்தான செய்திகள் மிகக்குறைந்த அளவிலேயே கிடைத்துள்ளது. பிந்திய உரூக் காலம் கிமு 3100 வரை தொடர்ந்தது. பிந்திய உரூக் காலத்தில் பண்டைய அண்மை கிழக்கு முழுவதும் உரூக் பண்பாடு பரவியது.
கீழ் மெசொப்பொத்தேமியா
யூப்பிரடீஸ்-டைகிரிசு ஆறுகளின் வடிநிலத்தில் அமைந்த கீழ் மெசொப்பொத்தேமியா உரூக் காலத்தில் பண்பாட்டு மையாக விளங்கியது. நீர்வளம், மண் வளம், வேளாண்மை, எழுத்தறிவு, கொண்டிருந்த  இப்பகுதியில் தொல் நினைவுச் சின்னங்கள் அதிகம் கொண்டிருந்தது. மேலும் உரூக், எரிது, நிப்பூர், கிஷ், உம்மா, ஊர் போன்ற நகர இராச்ச்சியங்கள் விளங்கியது. இங்கு சுமேரியர நாகரிகம் தழைத்தோங்கியது.
உரூக்
உரூக் காலத்தில், உரூக் நகரம் 230 முதல் 500 வரையிலான எக்டேர் நிலப்பரப்பும் 25,000 முதல் 50,000 வரையிலான மக்கள் தொகையும் கொண்டிருந்து. உரூக் நகரத்தில் சதுர வடிவில் அனு கடவுளின் கற்கோயில் கொண்டிருந்தது.
உரூக்கின் விரிவாக்கம்
சிரியா நாட்டின் வடக்கில் உள்ள ஹபுபா மற்றும் கெபல் அருத்தா தொல்லியல் களத்தில் 1970-ஆம் நடைபெற்ற அகழாய்வில், உரூக் பண்பாட்டின் வணிக மையங்கள் மூலம், கீழ் மெசொப்பொத்தேமியாவின் அண்டை பிரதேசங்களான பண்டைய எகிப்து, சூசா  போன்ற நாடுகளுடன் கொண்டிருந்த வணிக உறவுகளை அறிய முடிகிறது.
பண்டைய எகிப்து
பண்டைய எகிப்து (கிமு 3500-3200) -உரூக்கின் பண்பாட்டுத் தொடர்புகளை, எகிப்தின் அகழாய்வில் கிடைத்த கெபல் எல்-அராக் கத்தியின் தந்தத்திலான கைப்படி மீதான உருவப் பொறிப்புகள் மூலம் அறிய முடிகிறது. Influences can be seen in the visual arts of Egypt, in imported products, and also in the possible transfer of writing from Mesopotamia to Egypt,
சமூகம் & பண்பாடு
வரலாற்றுக்கு முந்தைய மற்றும் வரலாற்றின் உச்சத்தில், உரூக் காலம் புரட்சிகரமான மற்றும் பல வழிகளில் அடித்தளமாகக் கருதலாம். உரூக் காலம் உருவாக்கிய பல கண்டுபிடிப்புகள் மெசொப்பொத்தேமியா மற்றும் பண்டைய அண்மை கிழக்கின் வரலாற்றுத் திருப்புமுனையாக அமைந்தன. குயவர் சக்கரம், ஆப்பெழுத்துகள், நகரம், மாநிலம் எனப்பொதுத் தோற்றம் காண்பது இந்தக் காலகட்டத்தில்தான். உரூக் காலத்தில் பிரதேசம்-சமூகங்களின் வளர்ச்சியில் புதிய முன்னேற்றம் ஏற்பட்டது.
வேளாண்மை & மேய்ச்சல்
வேளாண்மை துறையில் உபைதுகள் காலத்தின் இறுதியிலும், உரூக் காலத்தின் தொடக்கத்திலும் முக்கிய கண்டுபிடிப்புகள் மேற்கொள்ளப்பட்டது. இதனை இரண்டாம் வேளாண்மைப் புரட்சி அல்லது முதலாவது புதிய கற்காலப் புரட்சி என்று குறிப்பிடப்படுகிறது. தானிய சாகுபடி துறையில் முதல் குழு முன்னேற்றங்கள் நிகழ்ந்தன. அதைத் தொடர்ந்து கழுதை அல்லது எருதால் இழுக்கப்பட்ட ஒரு மரக் கலப்பை கிமு 4,000 ஆண்டின் இறுதியில் கண்டுபிடிக்கப்பட்டது.
இந்த கழுதை அல்லது எருது பூட்டிய கலப்பை வேளாண்மை உற்பத்திக்கு மிகவும் உதவியது. பூமியில் மேடு பள்ளங்களை மண்வெட்டி போன்ற கருவிகளைக் கொண்டு சமப்படுத்தும் வேலையை இக்கலப்பை எளிதாக்கியது. விதைப்புப் பருவத்தில் விவசாயப் பணிகள் முன்பை விட மிகவும் எளிமையாக இருந்தது. உபைத் காலத்திற்குப் பிறகு சுடுமண் அரிவாள்கள் பரவலாக ஏற்றுக்கொள்ளப்பட்டதன் மூலம் அறுவடை எளிதாக்கப்பட்டது. நீர்ப்பாசனத் தொழில் நுட்பங்களும் உரூக் காலத்தில் மேம்பட்டதாகத் தெரிகிறது. இந்த வித்தியாசமான கண்டுபிடிப்புகள் ஒரு புதிய விவசாய நிலப்பரப்பின் முற்போக்கான வளர்ச்சியை அனுமதித்தன. இதுவே பண்டைய கீழ் மெசொப்பொத்தேமியாவின் சிறப்பியல்பு ஆகும். இங்கு நீளமான செவ்வக வடிவ வயல்களைக் கொண்டிருந்தது. அவை பள்ளங்களில் வேலை செய்வதற்கு ஏற்றவை. ஒவ்வொன்றும் ஒரு சிறிய நீர்ப்பாசன வாய்க்காலை எல்லையாக கொண்டிருந்தது. எம். லிவேராணியின் கூற்றுப்படி, இவை முந்தைய நீர்த்தேக்கங்களை கையால் சிரமப்பட்டு பாசனம் செய்ததை மாற்றியது. பேரீச்சம்பழத்தைப் பொறுத்தவரை, இந்த பழங்கள் கிமு 5 ஆயிரம் ஆண்டில் கீழ் மெசொப்பொத்தேமியாவில் உணவாக பயன்படுத்தப்ட்ட்து.கிமு இரண்டாயிரம் ஆண்டுகளில் படிப்படியாக வளர்ச்சியடைந்த இந்த முறையானது அதிக மகசூலைப் பெற வழிவகுத்தது. தொழிலாளர்களுக்கு முன்பு இருந்ததை விட அதிக உபரி வருமானம் கிடைத்தது. மக்களின் உணவில் பார்லி கொண்டிருந்தது.
உருக் காலத்தில் கால்நடைகளின் மேய்ச்சல்  முன்னேற்றங்களைக் கண்டது. முதலாவதாக, இந்த காலகட்டத்தில்தான் காட்டுக் கழுதைகளை பொதி சுமக்கும் விலங்காக வளர்க்கப்பட்டது. ஏற்கனவே வளர்க்கப்பட்ட செம்மறியாடு, குதிரைகள் போன்ற கால்நடைகள் விலங்குகளின் மேய்ச்சல் மேலும் வளர்ந்தது. முன்னர் இந்த விலங்குகள் முக்கியமாக இறைச்சியின் ஆதாரங்களாக வளர்க்கப்பட்டது. உரூக காலத்த்தில் அவைகள் கம்பளி, ரோமங்கள், தோல்கள், பால் மற்றும் சுமை விலங்குகளாக மிகவும் முக்கியத்துவம் வாய்ந்ததாக மாறியது. இவைகள் வயல்வெளியில் வேலை செய்வதற்கும், போக்குவரத்திற்கும் அவசியமானதாக மாறியது.
மட்பாண்டங்கள்
கிமு 4-ஆம் ஆயிர்த்தாண்டில் குயவர் சக்கரம் கண்டுபிடிப்பால் உரூக் காலத்தில் மட்பாண்ட புரட்சி ஏற்பட்டது. மட்பாண்டங்களின் மேற்பரப்பு மெருகூட்டப்பட்டதுடன், வர்ணம் பூசப்பட்டது. மேலும் மட்பாண்டங்களில் கீறல்கள் கட்டக் கோடுகள் பொறிக்கப்பட்டது. பெரிய மட்பாண்டங்கள் உணவு தாணியங்கள் சேமிக்க பயன்பட்டது. உரூக் காலத்தின் மிகவும் தனித்துவமான பாத்திரம், வளைந்த விளிம்பு கிண்ணங்கள் கையால் வடிவமைக்கப்பட்டது.
நகர இராச்சியங்கள்
கிமு 4-ஆம் ஆயிரத்தாண்டில் புதிய கற்காலத்திற்குப் பிறகு உரூக்கின் அருகிலுள்ள கிழக்கு சமுதாயத்தின் அரசியல் வளர்ச்சியில் ஒரு புதிய கட்டத்தைக் கண்டது: அரசியல் அதிகாரம் வலுவடைந்தது, மிகவும் ஒழுங்கமைக்கப்பட்டது, மேலும் மையப்படுத்தப்பட்டது, மேலும் வாணவியல் மற்றும் கலையின் பயன்பாடு புலப்பட்டது, உண்மையான வளர்ச்சியில் உச்சக்கட்டத்தை அடைந்தது. காலத்தின் முடிவில் நிலை. இந்த வளர்ச்சி மற்ற முக்கிய மாற்றங்களுடன் வந்தது: முதல் நகரங்களின் தோற்றம் மற்றும் பல்வேறு செயல்பாடுகளை ஒழுங்கமைக்கும் திறன் கொண்ட நிர்வாக அமைப்புகளின் தோற்றம் அடைந்தது.
முதல் இராச்சியங்கள்
உருக் காலத்தில் அதன் அருகில் நகர இராச்சியங்கள்  இருந்தன. உரூக் காலத்திய நினைவுச்சின்ன கட்டிடக்கலை முந்தைய காலகட்டத்தை விட மிகவும் கவர்ச்சியானது. கல்லறைகள் செல்வத்தின் பெருகிய வேறுபாட்டைக் காட்டுகின்றது. கிமு 3-ஆம் ஆயிரத்தாண்டில் சுமேரிய நகரங்களான உரூக், ஊர், லார்சா, எரிது போன்றவற்றின் அடையாளங்களைக் கொண்ட ஜெம்செத் நசிர் காலத்திய முத்திரைகள் மூலம் உறுதிப்படுத்தப்படுகிறது. தெற்கு மெசபடோமியாவின் நகரங்களை ஒன்றிணைத்தல், அல்லது மத நோக்கங்களுக்காக உரூக் இராச்சியத்தின் கீழ் இருந்திருக்கலாம் [17]
எழுத்தறிவு
நடு உருக் காலத்தில் எழுதுதல் மிகவும் ஆரம்ப நிலையில் இருந்தது. உரூக் காலத்தின் பிற்பகுதியில் மற்றும் செம்தேத் நசிர் காலத்தில் மற்றும் ஆப்பெழுத்து முறை மேலும் வளர்ந்தது. நாணல் எழுத்தாணியுடன் பொறிக்கப்பட்ட முதல் களிமண் பலகைகள் நான்காம் உரூக் காலத்தில் காணப்படுகிறது. இக்களின்மண் பலகைகள் எண் அடையாளங்களை மட்டுமே கொண்டுள்ளது. மூன்றாம் உரூக் காலத்திய 3.000 களிமண் பலகைகள் எழுத்துக்களுடன் கண்டுபிடிக்கப்பட்டது. மேலும் சூசா நகரத்தில் தொல் ஈலமைட்டு மொழி எழுத்துகளுடன் கூடிய களிமண் பலகைகள் கிடைத்துள்ளது.
உரூக் காலக்கட்டத்தின் நூல்கள் பெரும்பாலும் நிர்வாக வகையைச் சார்ந்தவை மற்றும் தனிப்பட்டவை அல்லாமல் பொது (அரண்மனைகள் அல்லது கோயில்கள்) என்று தோன்றும் சூழல்களில் முக்கியமாகக் காணப்படுகின்றன. கைவினைப்பொருட்கள், உலோகங்கள், பானைகள், தானியங்கள், இடப்பெயர்கள், முதலியன பட்டியல்களாக தொகுக்கப்பட்டுள்ளது. மேலும் மெசபடோமிய நாகரிகத்தின் சிறப்பியல்பு. ஒரு குறிப்பிடத்தக்க உதாரணம் தொழில்களின் பட்டியல், மூதாதையர் பட்டியல், பல்வேறு வகையான கைவினைஞர்கள் பட்டியல், சிறப்புத் தொழிலாளர்கள் பட்டியல் பட்டியலிடப்பட்டுள்ளனர் (குயவர்கள், நெசவாளர்கள், தச்சர்கள், முதலியன), இது பலவற்றைக் குறிக்கிறது. பிற்பகுதியில் உருக்கின் சிறப்புத் தொழிலாளர்கள் வகைகள்.
உரூக் காலத்தில் எழுத்தின் முதல் வளர்ச்சி கிமு 3300-3100 இல் நிகழ்ந்தது. இருப்பினும் கணக்கியல் மற்றும் மேலாண்மை நடைமுறைகளின் அடிப்படையில் தக்கவைக்கப்பட்டது, மேலும் ஹெச். நிசென் மற்றும் ஆர். இங்லண்ட் ஆகியோரால் விரிவாக ஆராயப்பட்டது. இந்த எழுத்து முறை பிக்டோகிராஃபிக் ஆகும், இது ஒரு நாணல் எழுதுகோலைப் பயன்படுத்தி பச்சைக் களிமண் பலகைகளில் எழுதப்பட்டது. கிமு 3400-3200 இல் உருவான முன்-எழுத்து முறை ஒரு உதவியாளர் நினைவுக் குறியீடாகச் செயல்பட்டது மற்றும் முழுமையான சொற்றொடர்களைப் பதிவுசெய்யும் திறன் கொண்டதாக இல்லை.
ஏனெனில் அது உண்மையான பொருள்கள், குறிப்பாக பொருட்கள் மற்றும் மனிதர்களுக்கான சின்னங்களை மட்டுமே கொண்டிருந்தது. பல வேறுபட்ட அளவியல் அமைப்புகளுக்கான எண் அடையாளங்கள் மற்றும் சில செயல்கள் மட்டுமே (இங்லண்ட் இதை 'எண் பலகைகள்' மற்றும் 'எண்-ஐடியோகிராஃபிக் பலகைகள்' நிலை என்று அழைக்கிறது). அறிகுறிகள் பின்னர் அதிக எண்ணிக்கையிலான மதிப்புகளைப் பெறத் தொடங்கின, நிர்வாகச் செயல்பாடுகளை மிகவும் துல்லியமாகப் பதிவுசெய்வதை சாத்தியமாக்கியது (சுமார் கிமு 3200-2900 இங்லண்டின் 'புரோட்டோ-கியூனிஃபார்ம்' கட்டம்). இந்தக் காலக்கட்டத்தில் அல்லது அதற்குப் பிறகும் (கிமு 2800-2700 இல்), மறுப்புக் கொள்கையின் மூலம் மற்றொரு வகை பொருள் பதிவு செய்யப்பட்டது: பிகோகிராம்களின் கூட்டமைப்பு செயல்களைக் குறிக்கலாம் (உதாரணமாக தலை + தண்ணீர் = பானம்), அதே சமயம் ஓரினச்சேர்க்கை கருத்துக்களைப் பிரதிநிதித்துவப்படுத்தப் பயன்படுகிறது ('அம்பு' மற்றும் 'வாழ்க்கை' ஆகியவை சுமேரிய மொழியில் ஒரே மாதிரியாக உச்சரிக்கப்படுகின்றன, எனவே 'வாழ்க்கை' என்பதைக் குறிக்க 'அம்பு' குறி பயன்படுத்தப்படலாம், இல்லையெனில் அது சித்திரமாகப் பிரதிநிதித்துவப்படுத்துவது கடினம்). இவ்வாறு, சில ஐடியாகிராம்கள் தோன்றின. அதே கொள்கையைப் பின்பற்றி, ஒலிப்பு அறிகுறிகள் உருவாக்கப்பட்டன (ஃபோனோகிராம்கள், ஒரு அடையாளம் = ஒரு ஒலி). எடுத்துக்காட்டாக, 'அம்பு' என்பது சுமேரிய மொழியில் TI என உச்சரிக்கப்படுகிறது, எனவே ஒலியைக் குறிக்க 'அம்பு' குறியைப் பயன்படுத்தலாம் [ti]). கிமு 3ஆம் ஆயிரத்தின் தொடக்கத்தில், மெசபடோமிய எழுத்தின் அடிப்படைக் கோட்பாடுகள் - லோகோகிராம்கள் மற்றும் ஃபோனோகிராம்களின் சங்கமம் - இடத்தில் வைக்கப்பட்டது. எழுத்தினால் மொழியின் இலக்கணக் கூறுகளை பதிவு செய்ய முடிந்தது
சமயம்
பிந்திய உருக் காலத்தின் சமயப் பிரபஞ்சத்தைப் புரிந்துகொள்வது மிகவும் கடினம். உரூக் நகரத்தின் வழிபாட்டு இடங்களை தொல்பொருள் ரீதியாக அடையாளம் காண்பது மிகவும் கடினம். ஆனால் பல சந்தர்ப்பங்களில், கட்டிடங்களின் வழிபாட்டு அடித்தளங்கள் மிகவும் சாத்தியமானதாகத் தெரிந்தது. உரூக்கின் வெள்ளைக் கோயில் மற்றும் எரிது நகரக் கோயில்களில் பலிபீடங்கள் போன்ற சில மத நிறுவல்கள் காணப்படுகின்றது. கோயில்களில் மக்கள் தெய்வங்களை வழிபடப்பட்டதாகத் தெரிகிறது. இந்த கட்டிடங்கள் கடவுளின் பூமிக்குரிய வாசஸ்தலமாகக் காணப்பட்டதால், 'வீடு' (É) என்ற அடையாளத்தால் நியமிக்கப்பட்ட பல கோவில்களை மக்கள் நினைவு கூர்கின்றனர். மதப் பணியாளர்கள் ('பூசாரிகள்') வேலைகளின் பட்டியல்கள் போன்ற சில நூல்களில் காணப்படுகிறது
களிமண் பலகைகளில் சிறந்த-சான்றளிக்கப்பட்ட உருவம் MÙŠ அடையாளத்தால் நியமிக்கப்பட்ட தெய்வம், இனன்னா (பின்னர் இஷ்தார்), உருக்கின் பெரிய தெய்வத்தின் சரணாலயம் இருந்தது. உரூக்கின் மற்ற பெரிய தெய்வமான, வானத்தின் கடவுள் அனு விளங்கியது. உரூக்கின் பெரிய குவளையின் குறிப்புகள், இனன்னா தேவிக்கு காணிக்கைகளைக் கொண்டுவரும் ஊர்வலத்தைக் குறிக்கிறது.
உரூக் காலத்தின் முடிவு
கிஷ் நாகரிகத்தின் வருகையால் உரூக் காலம் முடிவுற்றது.
ஆதார நூல்கள்
பகுப்பு:மெசொப்பொத்தேமியாவின் வரலாறு பகுப்பு:பண்டைய வரலாறு * பகுப்பு:மெசொப்பொத்தேமியா பகுப்பு:அண்மைக் கிழக்கு நாடுகளின் தொல்லியல்
தூலியம்(III) நைட்ரேட்டு
தூலியம்(III) நைட்ரேட்டு (Thulium(III) nitrate) என்பது Tm(NO3)3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். தூலியமும் நைட்ரிக் அமிலமும் சேர்ந்து இந்த உப்பு உருவாகிறது. கரும்-பச்சை நிறப் படிகங்களாக உருவாகும் இது, தண்ணீரில் எளிதில் கரைகிறது. படிக நீரேற்றுகளையும் உருவாக்குகிறது.
தயாரிப்பு
தூலியத்துடன் நைட்ரிக் அமிலத்தைச் சேர்த்து வினைபுரியச் செய்வதால் தூலியம்(III) நைட்ரேட்டு உருவாகிறது:
இயற்பியல் பண்புகள்
தூலியம்(III) நைட்ரேட்டு கரும்-பச்சை நிறப் படிகங்களாக உருவாகும். நீருறிஞ்சும்.
Tm(NO3)3·5H2O. என்ற வாய்ப்பாடு கொண்ட படிக நீரேற்றுகளை இது உருவாக்குக்கிறது.
தண்ணீர் மற்றும் எத்தனாலில் கரையும்.
வேதிப் பண்புகள்
மிதமாகச் சூடாக்கும்போது இச்சேர்மமும், இதன் படிக நீரேற்றும் சிதைவடைகின்றன. நீரேற்றப்பட்ட துலியம் நைட்ரேட்டு வெப்பத்தால் சிதைந்து TmONO3 ஆக மாறுகிறது. தொடர்ந்து சூடாக்கும்போது தூலியம் ஆக்சைடாக சிதைகிறது.
பயன்
தூலியம்(III) நைட்ரேட்டு ஒரு வினையாக்கியாகப் பயன்படுத்தப்படுகிறது. ஒளியியல் கண்ணாடிகள், மட்பாண்டங்கள், வினையூக்கிகள், மின் கூறுகள் மற்றும் புகைப்பட- ஒளியியல் பொருட்களிலும் பயன்படுத்தப்படுகிறது.
சூனி தாராபோரேவாலா
சூனி தாராபோரேவாலா (Sooni Taraporevala பிறப்பு 1957) ஓர் இந்தியத் திரைக்கதை எழுத்தாளர், புகைப்படக் கலைஞர் மற்றும் திரைப்படத் தயாரிப்பாளர் ஆவார், இவர் மிசிசிப்பி மசாலா, த நேம்சேக் மற்றும் ஆஸ்கார் விருதுக்கு பரிந்துரைக்கப்பட்ட சலாம் பாம்பே ஆகியவற்றின் திரைக்கதை எழுத்தாளர் ஆவார்! (1988), இவை அனைத்தையும் இயக்கியவர் மீரா நாயர். நெற்ஃபிளிக்சுவில் யே பலேட் எனும் திரைப்படத்தை எழுதி இயக்கினார்.
2007 ஆம் ஆண்டு வசந்த காலத்தில், லிட்டில் ஜிசோ எனும் கதைப் படத்திற்கு திரைக்கதை எழுதி இயக்கினார். இந்தப் படம் அவர் சார்ந்த பார்சி சமூகம் எதிர்கொள்ளும் பிரச்சனைகளைப் பற்றியது. 2010 இல் லிட்டில் ஜிசோ குடும்ப மதிப்புகள் பற்றிய சிறந்த திரைப்படத்திற்கான தேசிய விருதை வென்றது.
2014 ஆம் ஆண்டு இந்திய அரசால் பத்மசிறீ விருது வழங்கப்பட்டது அவர் அகாதமி ஆப் மோசன் பிக்சர் ஆர்ட்ஸ் அண்ட் சயின்சஸ் உறுப்பினராக உள்ளார். இவரது புகைப்படங்கள் தேசிய நவீன கலைக்கூடம், புதுதில்லி (என்ஜிஎம்ஏ) மற்றும் நியூயார்க்கில் உள்ள பெருநகரக் கலை அருங்காட்சியகம் ஆகியவற்றின் நிரந்தர சேகரிப்பில் உள்ளன.